Adrian Alexandrov, iubitul Elenei Udrea, a spus, după ce judecătorii au arestat-o pentru două luni, că fostul ministru este o femeie puternică. El mai spune că nu poate să înțeleagă atitudinea unor persoane din România ce găsesc satisfacție în „smulgerea” unui copil de 2 săptămâni din brațele mamei, anunță Mediafax.„Am ales să fac această postare, cu Elena și fetiță noastră Eva Maria, în semn de mulțumire pentru sutele de mesaje primite din partea voastră, de susținere și încurajare. Trecem prin momente dificile și tot ce ne dorim este că micuța noastră, un suflet nevinovat... să nu fie ținută departe de mama ei, pentru că acum este momentul în care are cea mai mare nevoie de ea. Elena este o femeie puternică și va trebui să rămână puternică în continuare pentru ea și pentru fetiță noastră. PS: Îmi este greu să înțeleg sau să procesez lipsa de umanitate a unor persoane din România care găsesc satisfacție în smulgerea unui copil de doar 2 săptămâni din brațele mamei”, a scris iubitul Elenei Udrea pe Facebook.Elena Udrea şi Alina Bica vor sta în arest preventiv două luni, în Costa Rica, perioadă în care va fi efectuată procedura de extrădare în România, a anunțat, joi, Gustavo Chinchilla, şeful Biroului local al Interpol.Biroul pentru consultanţă tehnică şi Relaţii internaţionale al Parchetului General din Costa Rica a transmis că a iniţiat procedurile de analizare a cererilor României de extrădare a Elenei Udrea şi Alinei Bica. Cererile de extrădare vor fi analizate separat, conform site-urilor de ştiri CRhoy.com şi AmeliaRueda.com."În cursul zilei de ieri, agenţi ai Interpol Costa Rica în colaborare cu oficiali ai Direcţiei de Informaţii şi Securtitate din Costa Rica au realizat prinderea a două persoane de naţionalitate română care se află în ţara noastră, în baza unui mandat internaţional de arestare emis de autorităţile din România prin intermediul Interpol Bucureşti", a declarat joi după-amiază Gustavo Chinchilla, şeful Interpol Costa Rica.